Tetro (filmo)

Tetro estas uson-hispan-argentina trilera drama filmo de 2009 reĝisorita de Francis Ford Coppola. Ĉefrolis Vincent Gallo, Alden Ehrenreich, Maribel Verdú, Leticia Bredice, Rodrigo de la Serna, Klaus Maria Brandauer kaj Carmen Maura. La filmo rakontas la renkonton de du usonaj fratoj italdevenaj en Argentino, lando en kiu oni filmis la filmon plejparte. 

Intrigo

Benjamin "Bennie" Tetrocini (Alden Ehrenreich) estas juna 18-jarulo kiu veturas kiel kelnero en krozoŝipo al Bonaero por renkontiĝi kun sia pli aĝa frato, Angelo Tetrocini (Vincent Gallo), promesplena verkisto kiu vanuis en Sudameriko, kie li vivas kun koramikino (Maribel Verdú), kiu malkovris lin en frenezulejo kiel mistera eksterlandano nomante sin "Tetro".

Post malfacila renkonto interplektiĝas memoroj de ambaŭ, inter kiuj elstaras la figuroj de la patrino (operkantistino mortinta en akcidento de aŭto ŝoforita de "Tetro") kaj de "La Patro", fama komponisto kaj dirigento (Klaus Maria Brandauer) kiu ege pezis sur la pasinteco de ambaŭ; kaj tio ŝanĝis la atenditan finon de la historio.

Paralele, Bennie trovas la nefinitan romanon de Angelo kiu markos lian vivon kaj la eblon eniri en la arta kaj bohemieca etoso de Bonaero, en kiu li konkurencas en literatura konkurso prezidita de bonfara intelektulino nomita "Alone" ("Sola") (Carmen Maura). 

Geaktoraro kaj roluloj
 Vincent Gallo ... Tetro
 Alden Ehrenreich ... Bennie
 Maribel Verdú ... Miranda
 Silvia Pérez ... Silvana
 Rodrigo de la Serna ... José
 Érica Rivas ... Ana
 Mike Amigorena ... Abelardo
 Lucas Di Conza ... Joven Tetro
 Adriana Mastrángelo ... Ángela
 Klaus Maria Brandauer ... Carlo kaj Alfie
 Leticia Brédice ... Josefina
 Sofía Gala Castiglione ... María Luisa
 Jean Francois Casanovas ... Enrique
 Carmen Maura ... Alone
 Ximena María Iacono ... Naomi
 Pochi Ducasse ... Lili
 Francesca De Sapio ... Amalia
 Susana Giménez ... Susana Giménez

 Referencoj 

Eksteraj ligiloj
 en imdb

Kategorio:Filmoj aperintaj en 2009
Kategorio:Trileraj filmoj
Kategorio:Hispanaj dramaj filmoj
Kategorio:Argentinaj filmoj
Kategorio:Usonaj filmoj
Kategorio:Argentino en filmoj